CELEX: 32006D0447
Language: et
Date: 2006-05-31 00:00:00
Title: 2006/447/EÜ: Komisjoni otsus,  31. mai 2006 , millega muudetakse otsust 2005/436/EÜ seoses ühenduse rahalise toetusega sihtfondile 911100MTF/INT/003/EMÜ (TFEU 970089129)  (teatavaks tehtud numbri K(2006) 2076 all)

30.6.2006   
            
            
               ET
            
            
               Euroopa Liidu Teataja
            
            
               L 176/105
            
         KOMISJONI OTSUS,
   31. mai 2006,
   millega muudetakse otsust 2005/436/EÜ seoses ühenduse rahalise toetusega sihtfondile 911100MTF/INT/003/EMÜ (TFEU 970089129)
   (teatavaks tehtud numbri K(2006) 2076 all)
   (2006/447/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 26. juuni 1990. aasta otsust 90/424/EMÜ kulutuste kohta veterinaaria valdkonnas, (1) eriti selle artikleid 12 ja 13,
   ning arvestades järgmist:
   
               (1)
            
            
               Komisjoni 13. juuni 2005. aasta otsusega 2005/436/EÜ (ühenduse koostöö kohta Toidu- ja Põllumajandusorganisatsiooniga, eelkõige Euroopa Komisjoni suu- ja sõrataudi tõrjeks läbiviidud toimingute osas) (2) määratakse kindlaks ühenduse rahaline kohustus sihtfondi 911100MTF/INT/003/EMÜ (TFEU 970089129) suhtes maksimaalselt 4 500 000 eurole neljaks aastaks.
            
         
               (2)
            
            
               Kooskõlas otsusega 2005/436/EÜ sõlmisid Euroopa Ühenduste Komisjon ja ÜRO Toidu- ja Põllumajandusorganisatsioon 1. septembril 2005. aastal sihtfondi kasutamise ja tegutsemise rakenduskokkuleppe.
            
         
               (3)
            
            
               Pidades silmas uute viiruse topotüüpide ja viirusetüvede ning tõrjemeetmete piirkondlikku halvenemist, mida teravdab samaaegne lindude gripi esinemine, peab ühendus tihedas koostöös suu- ja sõrataudi tõrje Euroopa Komisjoniga (EUFMD) ja sihtfondi kaudu valmistama ette haigustõrjemeetmed, sealhulgas erakorralised vaktsineerimiskampaaniad naaberriikides.
            
         
               (4)
            
            
               Seepärast tuleks suurendada ühenduse toetust sihtfondile 3 500 000 euro võrra 4 500 000 eurolt 8 000 000 eurole neljaks aastaks.
            
         
               (5)
            
            
               Võttes arvesse kõnealuse summa kohandamist, tuleks sätestada muudatuste tegemine rakenduskokkuleppesse.
            
         
               (6)
            
            
               Käesolevat otsust tuleks kohaldada tagasiulatuvalt alates 1. jaanuarist 2005, et ühendus saaks täita oma kohustusi kõnealusest kuupäevast algava nelja aasta jooksul.
            
         
               (7)
            
            
               Seepärast tuleks otsust 2005/436/EÜ vastavalt muuta.
            
         
               (8)
            
            
               Käesolevas otsuses sätestatud meetmed on kooskõlas toiduahela ja loomatervishoiu alalise komitee arvamusega,
            
         ON TEINUD JÄRGMISE OTSUSE:
   Ainus artikkel
   Otsust 2005/436/EÜ muudetakse järgmiselt.
   
               1.
            
            
               Artikli 1 lõige 2 asendatakse järgmisega:
               “2.   Alates 1. jaanuarist 2005 määratakse lõikes 1 osutatud ühenduse rahaline toetus fondi suhtes kindlaks maksimaalselt 8 000 000 eurole neljaks aastaks.”
            
         
               2.
            
            
               Artikli 2 lõikele 1 lisatakse teine lõik järgmiselt:
               “Euroopa Ühenduste Komisjon ja ÜRO Toidu- ja Põllumajandusorganisatsioon lepivad kokku mis tahes rakenduskokkuleppe muudatused, mis on vajalikud artikli 1 lõikes 2 kindlaksmääratud summa kohandamiseks.”
            
         
      Brüssel, 31. mai 2006
      
         
            Komisjoni nimel
         
         
            komisjoni liige
         
         Markos KYPRIANOU
      
   
   
      (1)  EÜT L 224, 18.8.1990, lk 19. Otsust on viimati muudetud otsusega 2006/53/EÜ (ELT L 29, 2.2.2006, lk 37).
   
      (2)  ELT L 151, 14.6.2005, lk 26.